Sopron, 1930. február 7.
ELTE muzeológia - néprajz szak (1948-1952)
Kulturális Akadémia, drámatörténet szak (1957-1959)
Országos Rendező Iroda, dramaturg (1959-1964)
Magyar Televízió(1964-1995)
Szerkesztő, művészeti csoportvezető, osztályvezető, szerkesztőségvezető, rovatvezető
Pályakezdésének első évtizedében volt hivatásos táncos az Állami Népi Együttesben, tanársegéd a Színház- és Filmművészeti Főiskolán, óraadó tanár az Állami Balett Intézetben, főelőadó a Népművelési Minisztériumban, a Duna Művészegyüttes Tánckarának helyettes vezetője, a Kulturális Akadémia tudományos munkatársa.
Televíziósként az első években „mindenevő” volt, mint a Művészeti Osztály többi szerkesztője. Szerkesztett tánczenei műsort, cirkuszt, varietét, színházi közvetítést. Első sorozatműsora a Kamara Varieté volt. Később főleg nótaműsorokat szerkesztett.
1964 végén indult vasárnapi műsora a Nótaszó, melyet havonta egyszer váltotta a TV Szőttes, melyben népzene, népdalok, versek és balladák szólaltak meg.
A heti „adáskényszer” sok előadót igényelt, ám kevesen voltak a kiválaszthatók. Az énekes szükséglet és a Táncdalfesztivál sikere adta az ötletet a Nyílik a rózsa című énekes versenyhez 1968-ban. Ezt követte a négy alkalommal is megrendezésre került Röpülj páva!, illetve annak nemzetközi változata az Arany páva címűnépdalénekes verseny műsorok.
Az 1980-as években a nóta került a szakmai viták középpontjába, ezért úgy gondolta, ennek a méltatlanul megbélyegzett, sok viszontagságot megélt tradicionális zenei műfajnak a történetét kellene bemutatnia. Így jött létre a Két évszázad népies műdalai című sorozata, melynek forgatókönyv írója is maga volt, illetve ennek az anyagából írta a 2001-ben megjelent könyvét. Nótatörténeti sorozatához illeszkednek a neves nótaszerzők pályafutását mutató műsorai. A Népszínház nótatörténeti hagyatékát dolgozta fel az Ott állt, hol a 6-os megáll című sorozata. A Vasárnapi muzsika című műsor varázsát az adta, hogy közönség előtt történt a felvétel. A Magyar Tudományos Akadémia és a Népművelési Intézet támogatásával készült a 13 részes Magyarországi néptáncok című sorozata, melynek rendezője is maga volt. A Magyar Televíziónál töltött három évtized alatt számos Intervíziós élő adást is szerkesztett.
Népzenei szerkesztői munkáiból:
/-vetélkedők-/
Arany Páva– nemzetközi népzenei vetélkedő, műsorv.: Kudlik Júlia és Antal Imre (1973-1974)
Nyílik a rózsa- népdalverseny– műsorv.: Kudlik Júlia és Antal Imre (1968)
Röpülj páva! – népzenei vetélkedő, műsorv.: Kudlik Júlia és Antal Imre (1970, 1977, 1981, 1983)
Tojáspatkoló – népművészeti vetélkedő, műsorv.: Antal Imre (1976)
/-népzenei és néptánc sorozat műsorok-/
Cigányzene I-XIII.
Húsvéti muzsika; Két évszázad népies műdalai
Magyarországi néptáncok
Népzene zenekarra
Őrdög bújt a vonóba
TV szőttes
/-könnyűzenei sorozat-/
Ötórai tea – műsorv.: Antal Imre
Szerkesztői munkáiból különböző műfajokban:
Bartók és Kodály nyomában – sorozat, rend.: Ruitner Sándor
Csak a szépre emlékezem I-II.- Hajdú Júlia szerzői estje – rend.: Jászi Dezső (1983)
Népi mesterségek- A kékfestő – dokumentumfilm, rend.: Szűcs László (1974)
Népi mesterségek- A paprikások – dokumentumfilm, rend.: Takács Gábor (1973)
Népi mesterségek- A papucsos – dokumentumfilm, rend.: Szemes Mariann (1973)
Népi mesterségek- A citerakészítő –dokumentumfilm, rend.: Szemes Mariann (1973)
Fagyöngy - Illyés Kinga műsora – rend.: Bednai Nándor (1972)
Bogár István kiváló népművelő portréja – rend.: Farkas István (1972)
Egy óra Rábai Miklóssal – rend.: Sándor Pál (1986)
Születésnapi beszélgetés Csenki Imrével – rend.: Török Ilona (1982)
A somogyi népköltészet - Együd Árpád, Somogy népművészetét kutató néprajztudós portréja – rend.: Ruitner Sándor (1977)
Egy este Latabár Kálmánnal– rend.: Simon Zsuzsa (1968)
Egy este Németh Marikával – rend.: Seregi László (1981)
„Velem csak szórakozzanak!”- Rátonyi Róbert műsora – rend.: Bodnár István (1989)
Micsoda útjaim- Törőcsik Mari műsora – rend.: Maár Gyula (1982)
Ez csak színjáték- Törőcsik Mari műsora – rend.: Maár Gyula (1984)
Koprodukciós munkáiból:
Magyarországi cigányzene – rend.: Lengyelfi Miklós és Stephan Vajda (MTV-ORF)
Katonadalok - rend.: Lengyelfi Miklós és Stephan Vajda (MTV-ORF)
Száz éve született Kálmán Imre – élő adás magyarországi szerk.: Lengyelfi Miklós (MTV-ZDF-ORF), (1982)
Operett karnevál – élő adás magyarországi szerk. és forg.könyv író: Lengyelfi Miklós, (MTV-ZDF-ORF), (1983)
Baden-Baden – Budapest – rend.: Tánczos Gábor (MTV-Südwestfunk), (1985)
Bodensee – Balaton – rend.: Tánczos Gábor(MTV-Südwestfunk), (1986)
/-könyv-/
Régi nóta, híres nóta – fejezetek a magyar nóta két évszázadából (2001)
Kiváló népművelő (1970)
Erkel-díj (1975)
Cselényi-gyűrű (1998)
Béres Ferenc emlékplakett (2001)
Elnöki Nívódíj 11 alkalommal